GiliGold/VAD_KnessetCorpus huggingface dataset:
ויצמן שירי: אני דואג לעניין שמחר בבוקר, כשנרצה למכור את "בזק", אכן נקבל את המחיר המקסימלי, כמחוקקים.
ויצמן שירי: אני יודע שבגלל ההחלטה העסקית הלא נכונה הזו, אתם יוצרים מצב שהמגזר הערבי לא יתחבר אליכם מסיבה פשוטה: הקבוצה הזו מזוהה פוליטית.
ויצמן שירי: מי שהיה השושבין שלה גם הוא מזוהה, ואם החלטתם להיות DBS לאוכלוסייה מסוימת במדינת ישראל, משמעות הדבר היא שאתם צריכים לקחת את האחריות.
ויצמן שירי: לא קיבלתם עדיין החלטה, אפשר עדיין לתקן, כדי שלא ייגרם לכם נזק.
ויצמן שירי: ברגע שההחלטה הזו תתקבל, תקום אינתיפאדה נגדכם, שלא תהיינה אי הבנות.
ויצמן שירי: אני גם אוביל אותה, מסיבה פשוטה - אני לא מוכן לקבל שסגן היועץ המשפטי של "בזק" אומר שאין לו מה להגיד בעניין.
ויצמן שירי: אני אומר שההחלטה היא לא עסקית.
ויצמן שירי: לא יכול להיות שגוף ממשלתי עלול להפסיד כל כך הרבה כסף לא יהיה מכוסה בעניין.
ויצמן שירי: מי שיקנה את "בזק" לא חייב לקבל את הסופרמרקט של "בית"ר ירושלים".
ויצמן שירי: יגיע הרגע שההפרטה של "בזק" תעמוד על הפרק, ואני וחבריי בוועדת הכספים נעשה לכם את המוות עם הדבר הזה.
נחום לנגנטל: מה זאת אומרת "תעשו את המוות"?
ויצמן שירי: חוק החברות הממשלתיות מדבר על חברה כזו.
ויצמן שירי: הם צריכים להתעסק בנושא תקשורת.
ויצמן שירי: כל החלטה שהם יקבלו בעניין הזה - זה בסדר, אבל - -
נחום לנגנטל: המקסימום ש "בזק" יכולה לעשות זה להורות לנציגיה בדירקטוריון ה DBS להתנגד לדבר הזה.
נחום לנגנטל: נניח שהם הצביעו נגד ולא קיבלו את דעתם.
נחום לנגנטל: יש להם שתי אפשריות: או לפנות לעושק המיעוט באמצעים העומדים לרשותם, או - -
ויצמן שירי: אני חושב שכמו שניתן להרוויח פה מיליונים אפשר גם להפסיד פה מיליונים.
נחום לנגנטל: האם אתה אומר שהם צריכים למכור את אחזקותיהם ב DBS?
ויצמן שירי: אני אומר שזה לא עסק פרטי של אף אחד.
ויצמן שירי: העסק הזה הפסיד הרבה מאד כסף עד לפני עשר שנים.
ויצמן שירי: חברת "בזק" הפסידה מיליארדים עד לפני עשר שנים.
ויצמן שירי: היום, אם רוצים לרכוש את "בזק" זו חברה מאד אטרקטיבית, ולא כדאי להכניס בדלת האחורית את הבעלות על "בית"ר ירושלים".
ויצמן שירי: מי שירצה לרכוש את "בזק" יעשה את החשבון, ויכול להיות שאם יגיעו למסקנה שזה כולל אחזקת קבוצת כדורגל, מדובר על סבסוד הקבוצה בכל שנה, באחוז מסוים.
ויצמן שירי: מיכל רפאלי כדורי הציגה את העניין כעניין עסקי.
ויצמן שירי: אני אומר שהיא, כסמנכ"לית, צריכה להבין שיש פה רגישויות, ואני מדבר אליה כיהודי.
ויצמן שירי: לא תוכלו להסביר לאנשים שהם 20 אחוז מכלל אוכלוסיית מדינת ישראל שאוהדי "ביתר ירושלים" שינו את פניהם.
ויצמן שירי: זו עובדה, ולא צריך להיות מבין גדול בכדורגל כדי לזהות את צורת ההתנהגות של האוהדים.
ויצמן שירי: אני מבקש להזמין לכאן את רשות החברות הממשלתיות לדיון.
אברהם פורז: התחייבתי בפני ראש עירית ירושלים לאפשר לו לומר את דברו בישיבה הבאה, ולא להגיע לסיכום היום.
אברהם פורז: אם אתה מבקש את רשות החברות הממשלתיות להשתתף בדיון, נזמן אותם לכאן.
אברהם הירשזון: אני רוצה לומר לחבר הכנסת שירי ויצמן בכל הכנות ובכל הלב: אני מגנה כל אדם, בין אם הוא אוהד "ביתר ירושלים" ובין אם לא, אשר צועק "מוות לערבים".
אברהם הירשזון: יחד עם זה, לא על כך מדובר.
אברהם הירשזון: אתה מחזיר אותנו לפוליטיזציה שמזכירה לי את תקופת הילדות שלי בתל-מונד, כאשר להיות חבר בתנועת חירות היה נחשב לדבר שגורר חרם והחרמה.
אברהם הירשזון: אתה אומר: יש לקבוצה הזו קו פוליטי, ומאחר וכך, צריך לשים עליה איקס.
ויצמן שירי: לא איקס, אבל גם לא כסף של משלם המסים.
אברהם הירשזון: לכן אני אומר לך - אני פוסל את הדעה הזו מכל וכל.
אברהם הירשזון: אני רוצה להצטרף לדבריו של חבר הכנסת נחום לנגנטל.
אברהם הירשזון: לא מדובר כאן ב "בית"ר ירושלים" ולא בקבוצת מנצ'סטר, אלא בשיטה שבה מדינת ישראל הולכת לקראתה בשנים האחרונות, והיא - יציאה לשוק החופשי.
אברהם הירשזון: הליכה כזו מאפשרת לכל אחד מבעלי המניות להשקיע כראות עיניהם, אם הנושא העסקי עומד לנגד עיניהם.
אברהם הירשזון: מבחינה עסקית הם שקלו, וראו שכדאי להם להיכנס פה להשקעה.
מיכל רפאלי כדורי: עדיין לא גמרו לשקול.
אברהם הירשזון: נכון.
אברהם הירשזון: אמרת שזה עדיין לא הובא בפני הדירקטוריון.
אברהם הירשזון: אני מניח שבדירקטוריון יהיה דיון וסיכום בכל הדברים, אך זו בהחלט התחלה של שיקול דעת.
אברהם הירשזון: אני חושב שבדירקטוריון יושבים 30 אחוז שהם נציגי חברת "בזק".
אברהם הירשזון: אני חושב שחובתם לעשות הכל כדי שהשיקולים של החברה הזו יהיו מבוססים על השאלה האם הם מרוויחים או מפסידים, לא שיקול האם "בזק" תרוויח מזה או לא.
אברהם הירשזון: הם יושבים בחברה שיש לה אינטרסים עסקיים עצמאיים, ולא יכול להיות שבכל פעם של "בזק" יהיה אינטרס אחר, חבריה בדירקטוריון יטרפדו דברים.
אברהם הירשזון: אני בטוח שהם יעשו כל דבר כדי שהחברה הזו, חברת ה DBS, תוכל להרוויח ממנו.
אברהם הירשזון: השיקולים של חברי הדירקטוריון מטעם "בזק", שיושבים שם בחברה, יהיו ענייניים מאד, ומונחים רק על ידי השיקול של פוטנציאל הרווח מהעסקה הזו.
אברהם הירשזון: אם הם יפסידו - מישהו יצטרך לשלם בראשו שם.
אברהם הירשזון: אם הם ירוויחו - הם יעשו עסקים טובים, ויקבלו את הבונוסים.
אברהם הירשזון: חבר הכנסת שירי ויצמן יודע שבעסקים לא תמיד מרוויחים, אבל צריך לבדוק את הדברים, ולא צריך ללכת שולל אחרי גורמים שהם לא עסקיים.
אברהם הירשזון: זאת אומרת - לא צריך שייכנסו שיקולים זרים בנושאים עסקיים.
אברהם הירשזון: יכול להיות שיש לך שיקול לדעת לא נכון בכך שבחרת עסק מסוים, או שתנאים השתנו.
אברהם הירשזון: זה קורה, ובסך הכל משקללים רווח והפסד.
אברהם הירשזון: אני בהחלט חושב שנעשה כאן צעד נכון, אם הם חושבים כך.
אברהם פורז: אני רוצה לומר לכם מה עמדתי.
אברהם פורז: חברה, המשדרת לציבור, כמו עיתון - איננה רכוש פרטי רק של בעלי המניות של החברה.
אברהם פורז: השופט אהרון ברק, בכמה מספריו, הסביר שגם עיתון פרטי הוא גוף ציבורי, ונתון לפיקוח של הציבור, כי יש לו מטרות ציבוריות.
אברהם פורז: לא זו בלבד, אלא ששידורי הלווין, כמו שידורי הכבלים, נתונים לפיקוח של גוף ציבורי, שהוא כיום המועצה לשידורי כבלים.
אברהם פורז: יהיו לכם, כך אני מניח, כמה ערוצים של הפקות עצמאיות, שמאפשרים להשפיע על דעת קהל.
אברהם פורז: חברת שידור, או חברת תקשורת, אינה דומה לחברה שמוכרת שימורים.
אברהם פורז: במובן זה, אי אפשר לומר על חברה, שעוסקת בשידורים לציבור, שהיא חברה פרטית ושיקוליה העסקיים לא מעניינים את הציבור.
מיכל רפאלי כדורי: אמרתי שהמבחן הוא השידור.
אברהם פורז: גם יכול להיות דבר נוסף, שחברה שעוסקת בשידורים, כתוצאה ממעורבות עסקית בדברים נוספים, עלולה להגיע לניגוד אינטרסים.
אברהם פורז: לדוגמה - יש תוכנית תחקירים בטלביזיה, ועולות עובדות על חברה אחרת, שלבעלי המניות יש עניין בה.
אברהם פורז: יש סכנה שחשיפת העובדות לא תתבצע כי יש פה ניגוד עניינים.
אברהם פורז: לכן, חברת התקשורת צריכה לדאוג להיכנס לתחומים בהם הדבר הזה לא יקרה לה.
אברהם פורז: אני גם לא ידוע אם הרשיון שקיבלה חברת הלווין ממשרד התקשורת, מאפשר לה להיכנס לכל פעילות עסקית שהיא.
אברהם פורז: האם יש עליכם אילו שהן מגבלות עקב העובדה שאתם משדרים לציבור?
מיכל רפאלי כדורי: אלא אם כן אלה פעילויות שמצריכות רשיון.
אברהם פורז: זאת אומרת - אתם יכולים גם להפעיל קניון, למשל, או - לייבא טונה.
הילה שמיר: זו חברה עסקית לכל דבר.
הילה שמיר: שוב - אמרתי, שכאשר יהיו בידינו פרטי העסקה נלמד את העניין לאור כל הדברים.
אברהם פורז: אין ברשיון סעיפים המדברים על ניגוד עניינים?
אברהם פורז: אם אין - זה פרובלמטי מאד.
אברהם פורז: לסיפור הזה מצטרף הנושא של חברת "בזק".
אברהם פורז: מדובר כאן בכספים ציבוריים, זו לא חברה פרטית.
אברהם פורז: אם, באמת, הגענו למצב שלנציגי "בזק" אין מה לומר בדירקטוריון, או שהכל עובר אוטומטית - זה מצב לא טוב.
אברהם פורז: לי, על פני הדברים, כל העניין נראה לא טוב, ולכן גם קיימתי את הישיבה.
אברהם פורז: העניין גם נראה כלא מעוגן בשיקולים עסקיים אמיתיים.
אברהם פורז: יש כאן משהו שחשוד בעיני בשיקולים אחרים.
רוני מילוא: גם כאשר SKY רצו לקנות את "מנצ'סטר יונייטד" אתה חושב שהם רצו לקנות מתוך שיקולים פוליטיים?
אברהם פורז: "מנצ'סטר יונייטד" לא היתה בפשיטת רגל.
רוני מילוא: ההוצאות על "מנצ'סטר יונייטד" הן הרבה הרבה יותר גדולות, באופן פרופורציונלי, לא אבסולוטי, לעומת ההוצאות על "בית"ר ירושלים", והם כנראה עשו גם שם חשבון כלכלי בעניין הזה.
אברהם פורז: אני לא אומר דעה נחרצת.
אברהם פורז: הדברים אינם בדוקים.
אברהם פורז: אני מעלה חשש.
אברהם פורז: לי הדברים לא נראים טוב, לכאורה.
אברהם פורז: אני חושש מאד, על פני הדברים, שחברת שידורי לווין, שעדיין לא התחילה לשדר דקה אחת, עוד לפני שהיא התבססה בשוק - כבר הולכת לצעד כמו קניית קבוצת כדורגל, שהיא קצת פרובלמטית במובנים מסוימים, ומזוהה פוליטית - זו הסתבכות מיותרת.
אברהם פורז: זו דעתי, לכאורה, ואני עדיין לא מסכם את העניין.
אבשלום וילן: על חברת DBS, שהיא חברה ציבורית ב- 30 אחוז, לדעת שחברה שקונה את קבוצת "בית"ר ירושלים" והסמל שלה, על מלוא המשמעות הפוליטית הכרוכה בכך - זה אינו מעשה שמתאפיין במינהל ציבורי תקין.
רוני מילוא: אין ספק שיש כאן בעייתיות מסוימת, אבל צריך לזכור שה DBS היא חברה, שצריכה לחדור לשוק במאמץ לא קטן.
רוני מילוא: השיקולים שלה צריכים להיות שיקולים עסקיים.
רוני מילוא: המקרה דיברתי אתמול עם מישהו, שבכלל לא נוגע לעניין הזה.
רוני מילוא: הוא טען שמדובר בהחלטה גאונית.
רוני מילוא: חברה שרוצה להילחם על מקומה בשוק באמצעות הקניה של קבוצת "בית"ר ירושלים", יש לה מסלול מאד חזק לכניסה לשוק.
רוני מילוא: אמנם עולות כאן שאלות האם "בזק" צריכה להיכנס לעניין או לא.
רוני מילוא: אני מניח שאם היו רוכשים את קבוצת "הפועל תל אביב" היו חברי כנסת שחושבים שזה לא כל כך נורא.
רוני מילוא: אני חושב שמשה תאומים ואחרים שקנו קבוצות אחרות, עשו זאת משיקולים עסקיים וגם שיקולים אחרים, אולי, אך השיקולים העסקיים הם אלה שהכריעו.
רוני מילוא: כראש עירית תל אביב עודדתי אותם לכך.
רוני מילוא: נכון הוא ש DBS תקנה את "בית"ר ירושלים", כי זה יקדם את ענייני החברה.
רוני מילוא: זה גם יעזור לכדורגל, ואני לא רואה בכך דבר פסול.
רוני מילוא: אם ירצו לקנות את קבוצת "הפועל ירושלים" - שיקנו אותם גם כן.
רוני מילוא: אין לי בעיה עם זה.
רוני מילוא: השאלה שצריכה לעלות כאן, בוועדת הכלכלה, היא - האם מבחינת ה DBS היה פה שיקול עסקי אמיתי בקניית הקבוצה.
רוני מילוא: אם זה היה סתם, לצורך פוליטי או צורך אחר - זה משהו אחר.
רוני מילוא: אני חושב שבעת שלוט ממשלה של השמאל בישראל, שאני בין תומכיה ומצביעיה, או לפחות מצביע בעד מועמדה לראשות הממשלה, אני לא חושב לרגע שזו תהיה טעות מבחינת DBS לקנות את "בית"ר ירושלים".
רוני מילוא: לו הם היו קונים את קבוצת "הפועל ירושלים" כולם היו מוחאים על כך כף.
רוני דיון: הם ניסו לקנות את "הפועל ירושלים".
אבשלום וילן: הנושא חורג הרבה מעבר לתחום הספורט, ולאו דווקא בהיבט הפוליטי.
אבשלום וילן: ראו מה קורה: חברות הכבלים מנצלות את העצמה האדירה שיש להם בתחום הכספי.
אבשלום וילן: בסך הכל, הרווח נטו שלהם הוא כ- 150 מיליון דולר בשנה.
אבשלום וילן: ב- 10 שנות הרשיון הם יקבלו כמיליארד וחצי דולר.
אבשלום וילן: זה בור שמתמלא מתחתיתו ללא הרף.
אבשלום וילן: זה הפך למונופול.
אבשלום וילן: אני מייצג את יישובי הפריפריה.
אבשלום וילן: אנחנו לא מחוברים לכבלים.
אבשלום וילן: שרת התקשורת הקודמת נקטה ביוזמה מאד מבורכת, ונקטה מהלך מאד יפה, והכניסה את האפשרות לשידורי לווין.
אבשלום וילן: אני לא אוהד של "בית"ר ירושלים", אך אם היא לא היתה קיימת, היו צריכים להמציא אותה.
אבשלום וילן: אם אין מתח אין משחקים.
אבשלום וילן: נוצר פה מצב אבסורדי.
אבשלום וילן: התחילו לקנות פה קבוצות.
אבשלום וילן: אני חושב שמצמידים פוליטיקה לקבוצות הכדורגל.
אבשלום וילן: זה חלק מהפולקלור המקומי, זה הרי לא אמיתי.
אבשלום וילן: זה חלק מהתרבות פה.
אבשלום וילן: הבעיה היא פה שחברות שהן צד בשידורים קונות גם את היצרנים עצמם.
אבשלום וילן: זה לא רק בזה.
אבשלום וילן: חברות הכבלים משקיעות 200 מיליון דולר כדי לסגור את ה DBS .
אבשלום וילן: יש פה מלחמת הכל בכל.
אבשלום וילן: אם ועדת הכלכלה רוצה לדון בזה ברצינות צריך לעשות בזה סדר, כדי לאפשר תחרות חופשית לכל.
אבשלום וילן: אנחנו צריכים להגן על הצרכן.
אבשלום וילן: אני אומר לכם שתושב הפריפריה - אין כבלים, אין DBS ואין אפשרות לראות שידורי ספורט.
רוני מילוא: אני מצטרף לדברים בקשר לכבלים.
רוני מילוא: התנאי לקבלת הרשיונות לכבלים היה שיתקינו את הכבלים גם באזורים מרוחקים.
אברהם פורז: אבל היתה ועדה, ועדת בר סלע, שאפשרה להם לא לחבר את כולם.
רוני מילוא: אני חושב שכדאי לנו לדון בכך, האם אכן חברות הכבלים ממלאים את חובתם.
אבשלום וילן: עכשיו, כשה DBS עולה הם בחפירות, תרתי משמע.
מיכל רפאלי כדורי: אני רוצה להזכיר - ההחלטה טרם עברה דיון בדירקטוריון.
מיכל רפאלי כדורי: היא תובא להחלטה, ואז - או שהיא תעבור או שלא.
מיכל רפאלי כדורי: חבל לי שחבר הכנסת שירי ויצמן לא נמצא פה.
מיכל רפאלי כדורי: דבריו היו סוערים מאד, והיה בהם מעט איום.
מיכל רפאלי כדורי: אני לא חושבת שנשיא "יורוקום", שאול אלוביץ, ונשיא "גילת", שלמה תירוש לא קומפיטנטים לשקול שיקולים מקצועיים ועסקיים לחברות שהם מעורבים בהם.
מיכל רפאלי כדורי: אני מרגישה צורך להגן פה על שמם הטוב.
רוני מילוא: אני חושב שבאמת מוגזם להאשים את האנשים שם בשיקולים לא ענייניים.
רוני מילוא: חובתו של הדירקטור היא לפעול על פי שיקול הדעת של מה טוב לחברה.
אברהם פורז: ולמרות הכל - יש תחושה אצל חברי כנסת מסוימים שיש כאן שיקולים אחרים.
מיכל רפאלי כדורי: אני מציעה שבמידה ותהיה החלטת דירקטוריון לאשר את הרכישה הזו, אני ממליצה שיישבו אותם חברי כנסת עם אותם חברי דירקטוריון, ויאמרו להם שהם עשו החלטה פוליטית.
אברהם פורז: תם ולא נשלם.
אברהם פורז: אנו ניפגש שוב לדיון בעניין.
אברהם פורז: אני מודה לכולכם, הישיבה נעולה.
חברי הוועדה: אבשלום וילן אחמד טיבי נחום לנגנטל ענת מאור גדעון עזרא יורי שטרן
מוזמנים: הרצל בן-יהושע, מנהל תקציבים ותכניות עבודה, משרד התחבורה חוה בן-ארי, מנהלת אגף הרכב, משרד התחבורה שמעון אברהם, ראש תחום שירותי תחזוקה, משרד התחבורה גד נובק, מהנדס ברשות הלאומית לבטיחות, משרד התחבורה שלמה כץ, מנהל יבשה, משרד התחבורה סא"ל שלמה מוכתר, ראש ענף אג"ם במתאם הפעולות בשטחים, משרד הביטחון זאב בוים עו"ד מיכל עקביה, הלשכה המשפטית, משרד האוצר סנ"צ יחזקאל אלוני, רמ"ד מבצעים, אגף התנועה, המשרד לביטחון פנים ראובן יום-טוב, סמנכ"ל אחזקה, מע"צ שמואל בן טובים, ראש מועצה מקומית כפר שמריהו, מרכז השלטון המקומי בנימין כהן, מנכ"ל מרכז המועצות האזוריות אליהו אוזן, ראש מועצה איזורית לכיש אהרן יוסף, מועצה איזורית לכיש דורון קדמיאל, מנכ"ל עיריית קריית גת אלי ערד, מנכ"ל עיריית בית-שמש בן ציון פרחי, מנכ"ל קרנית שמואל מלכיס, איגוד חברות הביטוח, אבנר רונית זגה, המכון לדמוקרטיה עמיחי פילבר, אזרח נפגע תאונות דרכים על-ידי פלשתינאי רחל פרל, המכון לדמוקרטיה עו"ד אלעד רוזנבלט
נרשם על-ידי: ס ד ר ה י ו ם בטיחות התנועה במעבר הבטוח (הדרומי והצפוני) בטיחות התנועה במעבר הבטוח (הדרומי והצפוני) היו"ר אברהם פורז: אני מתכבד לפתוח את ישיבת ועדת הכלכלה.
נרשם על-ידי: הנושא העומד על סדר היום הוא נושא בטיחות התנועה במעבר הבטוח (הדרומי והצפוני).
נרשם על-ידי: לפני שאכנס לגוף העניין אני רוצה להבהיר משהו לגבי ועדת הכלכלה.
נרשם על-ידי: מאז תאונת האוטובוס נשמעו קולות שונים על זה שבכנסת, למעשה, לא פועלת ועדה שעניינה בטיחות בדרכים או תאונות דרכים, נושא תנועה ותחבורה.
נרשם על-ידי: כשנערך פה משא ומתן בין המפלגות בקשר לאיוש ועדות הכנסת, נאמר לי שאני יכול לקבל את ראשות ועדת הכלכלה ובתנאי שאסכים שנושא תאונות הדרכים יוצא מידיה של ועדת הכלכלה ותוקם ועדה נפרדת שתעסוק בנושא הזה.
נרשם על-ידי: הדברים האלה נאמרו לי גם על-ידי השר חיים רמון, גם על-ידי חבר הכנסת אלי גולדשמידט שטיפל אז בנשוא הזה וגם על-ידי חבר הכנסת אופיר פז-פינס שהוא היום יושב-ראש הקואליציה.
נרשם על-ידי: זה היה התנאי.
נרשם על-ידי: לא שאני ביקשתי את זה, אבל זה היה התנאי וכמובן נאלצתי להסכים לתנאי הזה.
נרשם על-ידי: חלפו הימים ואיש לא פנה אלי ולא ביקש להקים ועדה נפרדת.
נרשם על-ידי: כל עוד לא תקום ועדה אחרת, ועדת הכלכלה בתוקף סמכותה לפי התקנון אמורה לעסוק גם בנושאים האלה והיא תעסוק בנושאים האלה.
נרשם על-ידי: בעיני, הקמתה של ועדה נפרדת איננו דבר נחוץ.
נרשם על-ידי: אנחנו גם יכולים במסגרת ועדת הכלכלה להקים ועדת משנה.
נרשם על-ידי: אני חושב שכאשר ועדה כמו ועדת הכלכלה שיש לה גם סמכויות של חקיקה עוסקת בנושא, זה יותר אפקטיבי מאשר אם תוקם ועדה נפרדת שלא יהיו לה סמכויות.
נרשם על-ידי: אני כבול להסכמתי, ואם אכן תושג הסכמה בין הגורמים השונים בבית הזה - קואליציה, אופוזיציה - ויחליטו להקים ועדה נפרדת, כמובן שלא תהיה לי ברירה והסמכויות בנושאים של תאונות הדרכים יעברו לוועדה הזאת.
נרשם על-ידי: כל עוד הן לא הועברו, אנחנו נמשיך לטפל בזה וגם בנושא שעל סדר היום היום וגם בנושא שעל סדר היום מחר.
נרשם על-ידי: כפי שודאי ידוע לכם, מליאת הכנסת אישרה ביום רביעי האחרון מספר הצעות דחופות לסדר יום בנושא תאונת האוטובוס.
נרשם על-ידי: כל ההצעות הועברו לוועדת הכלכלה ולכן הוועדה מחר תקיים ישיבה מקיפה בעניין הזה כשאולי סוף סוף נשמע פעם אחת איזושהי גירסה יותר עדכנית ונכונה למה שקרה בתאונה הזאת, כי כל פעם אנחנו שומעים דברים אחרים.
נרשם על-ידי: לגבי הנושא של היום.
נרשם על-ידי: חבר הכנסת יורי שטרן פנה אלי וביקש את קיום הדיון הזה.
נרשם על-ידי: אני נעתרתי ואני רוצה להתרכז בנושא של התנועה והתחבורה ולא בנושאים אחרים.
נרשם על-ידי: אנחנו לא ועדת החוץ והביטחון של הכנסת, אנחנו לא מתכוונים לעשות פה רביזיה לא להסכם אוסלו, לא להסכם וואי ולא להסכם שרם א-שייך אלא אנחנו רוצים להיות בטוחים שאותם כלי רכב פלשתינים שנוסעים בכבישי ישראל אינם מהווים סכנה מיוחדת ויוצאת דופן.
נרשם על-ידי: אני חושב שדי לנו בזה שאנחנו מגלים לעתים קרובות מדי שכלי רכב ישראלים שנעים בכבישי ישראל לא מתוחזקים ולא מטופלים כראוי, אבל בוודאי שאין צורך להוסיף סכנה על סכנה.
נרשם על-ידי: ואכן בעצם האורחים שלנו הוזמנו היום כדי להבהיר לנו את הנקודה הזאת.
נרשם על-ידי: אני אתן לחבר הכנסת יורי שטרן, יוזם הדיון, לומר מילות פתיחה.
נרשם על-ידי: אשמח לתת רשות דיבור גם לחברי כנסת אחרים שרוצים.
נרשם על-ידי: למרבה הצער אצלנו בכנסת יש עדיין נוהג שחבר כנסת עסוק במספר ועדות וברגע זה שאנחנו מדברים כאן יושבות עוד מספר ועדות שדנות במקביל ולעתים אין ברירה לחבר כנסת אלא לדלג מועדה לוועדה.
נרשם על-ידי: יורי שטרן: תודה ליושב-ראש.
נרשם על-ידי: אני מודה לך על ההיענות המהירה להצעה שלי לדון בסוגייה הזאת.
נרשם על-ידי: אני חושב שממשלת ישראל, מתוך שיקולים פוליטיים שאני אישית מאוד חולק עליהם, מחליטה החלטות ונוהגת בחפזון בנושא הזה של המעבר הבטוח וזה לא רק מבחינה פוליטית אלא גם מבחינה בטיחותית ואנחנו דנים במישור הבטיחותי.
נרשם על-ידי: הועלו כמה הסתייגויות מבחינת המוכנות של כל המערכות לפתיחת המעבר הבטוח.
נרשם על-ידי: ההסתייגות הראשונה היא מצב הכביש עצמו או שני הכבישים, ועל זה נכתב די בהרחבה בעיתון "הארץ" ואני מקווה שנשמע דברים יותר ספציפיים איך הכביש שהוא במסלול אחד יכול לקלוט כמות נוספת של רכבים.
נרשם על-ידי: אמנם אומרים שעדיין יהיו מעט, אבל קראנו ושמענו על כך שבחבל עזה, ברשות, יש כבר תור ארוך של אנשים שרוצים לעבור, וטבעי הוא שאוכלוסייה גדולה שמונה שני מיליון איש תנצל את ההזדמנות הזאת לחיבור בין שני חלקי הרשות וזה לא רק עניין של כמה מאות כלי רכב נוספים אלא כנראה כמה אלפי כלי רכב נוספים.
נרשם על-ידי: הסוגייה השנייה היא מצב ההתאמה של תנאי הבטיחות ודרישות הבטיחות לרכב ולנהג המקובלים אצלנו ומה שמקובל ברשות.
נרשם על-ידי: מי שמגיע לפעמים לערי פלשתינה יכול לראות נהיגה די פרועה.
נרשם על-ידי: יש לזה מטען היסטורי מסויים.
נרשם על-ידי: אנחנו לא מתקדמים בעולם במספר תאונות הדרכים פר קילומטר או פר נפש וכאן אנחנו עוד מוסיפים לכבישים שלנו עוד מספר גדול של נהגים שאולי לא עומדים בדרישות הבטיחות וכלי רכב שספק אם כל אחד ייבדק מחדש בבדיקה הישראלית, שגם היא לא תמיד מגלה את הכל.
נרשם על-ידי: השאלה שנשאלת היא איך אנחנו ערוכים מבחינת בדיקת ההתאמה של הנהגים ושל כלי הרכב שינועו בכבישים שלנו.
נרשם על-ידי: מה תהיה מערכת הפיצויים במקרה שתהיה תאונה?
נרשם על-ידי: נכון שבהסכם כתוב שחברות ביטוח פלשתינאיות תשלמנה את החובות והכל, אבל אנחנו ערים ועדים לכך שהרבה מאוד מהנהגים ומכלי הרכב אינם מבוטחים כמו שצריך.
נרשם על-ידי: אז נוצרת התאונה ואין מי שישלם אחר-כך פיצוי, ואין שום מערכת - להערכתי, אולי נשמע אחרת - שתגבה את החובות האלה.
נרשם על-ידי: מי הצד השני בבעיות ובסוגיות האלה?
נרשם על-ידי: יש עוד מספר רב של שאלות של בטיחות בלבד, ואני לא מדבר על השאלות הקשות והכבדות של הביטחון אלא רק על בעיות הבטיחות.
נרשם על-ידי: מחר אנחנו בוועדה דנים באסון האוטובוס, במצב תאונות הדרכים בארץ, אבל הנה פה אנחנו יוצרים במו ידינו מוקד נוסף להרבה מאוד טרגדיות ולהרבה מאוד צרות, וטוב לעשות את כל הצעדים הנכונים לפני שאנחנו פותחים את המעבר הזה וצריך לגרום שמבחינה בטיחותית הוא יהיה הרבה יותר בטוח ממה שהוא אמור להיות כפי שזה היום.
נרשם על-ידי: ענת מאור: אדוני היושב-ראש, אני רוצה לברך מאוד על הישיבה שכן אני נמנית על אלה שתומכים מאוד בפתיחת המעבר הבטוח, אבל לא ניכנס לדיון פוליטי.
נרשם על-ידי: עמדנו בשתי הפגנות הפוכות ביום שהמעבר היה אמור להיפתח, אני וחבר הכנסת לשעבר זאב בוים, אבל שנינו כתושבי האיזור מאוחדים מאוד בדרישות שלא יכול להיות מעבר בטוח בלי שהבטיחות תהיה חלק מהנושא.
נרשם על-ידי: צר לי לקבוע שמדינת ישראל, בדין, עמדה על כל הסדרי הביטחון אבל ממש לא עסקה - וכשלא עוסקים, מזניחים - בהסדרי הבטיחות.
נרשם על-ידי: אני רוצה לפנות אליך כיושב-ראש הוועדה בבקשה להתמקד בשלושה נושאים.
נרשם על-ידי: לצערי לא אוכל להיות עד סוף הישיבה משום שאצא לישיבה אחרת.
נרשם על-ידי: אי-אפשר לעשות שלום והסדר בלי להשקיע.
נרשם על-ידי: מוכרחים להפוך את הכביש הדרומי, כביש מספר 35, מאשקלון עד בואך תקומיה, לכביש דו-מסלולי.
נרשם על-ידי: בלי השקעה בתשתית, בלי אפשרות לקלוט את כל עומס התחבורה שיתווסף לנו עכשיו - ואנחנו יודעים כמה הכביש הזה עמוס גם היום - בלי הכפלתו לכביש דו-מסלולי, ייווצרו פקקים וייווצרו תאונות ודאיות.
נרשם על-ידי: הכתובת רשומה על הקיר.
נרשם על-ידי: בעוד חודשיים אמור להיפתח המעבר הצפוני, אשקלון בואך ירושלים.
נרשם על-ידי: חברי הכנסת, רובכם לא דרומיים ואני רוצה לומר לכם שמצב הכביש מהדרום אל הבירה הוא פשוט שערוריה ציבורית.
נרשם על-ידי: גם היום אנחנו במצב קטסטרופלי.
נרשם על-ידי: אדוני היושב-ראש, בוא נהיה מאוד קונקרטים, מדובר על כביש מספר 3.
נרשם על-ידי: המחדל של הממשלה הקודמת שגרמה לכך שמצומת נחשון לצומת לטרון השיפוץ - וכבר שנתיים עובדים על שיפוץ הכביש - תקוע.
נרשם על-ידי: לא יעלה על הדעת לפתוח את המעבר הבטוח הצפוני בלי שלפחות הציר הזה ייפתר באופן מיידי כי הוא הכי מסוכן והכי בעייתי.
נרשם על-ידי: לגבי צומת מסמייה-צומת נחשון.
נרשם על-ידי: לצערי הרב השיפוץ היה לפני שמונה-תשע שנים בלבד, אבל לא חשבו על כביש דו-מסלולי, וכולנו מהדרום, מבאר-שבע ומאשקלון כל הזמן עומדים בפקקים.
נרשם על-ידי: חייבים להפוך את כביש מסמייה-צומת נחשון לכביש דו-מסלולי.
נרשם על-ידי: גם הקטע מכפר ורבורג עד כפר סילבר תקוע והינו כביש חד-מסלולי למרות שעבר שיפוץ לפני שמונה שנים.
נרשם על-ידי: אני חוזרת ואומרת שכבישים דו-מסלוליים זה תנאי להתחיל לטפל בנושא הבטיחות ואני רוצה לקבוע שאי-אפשר לדבר על שלום בלי להשקיע בתשתיות.
נרשם על-ידי: נושא נורמות התנועה.
נרשם על-ידי: אני לא יודעת כמה מבקרים יהיו.
נרשם על-ידי: אני מסתובבת הרבה מאוד גם ברצועת עזה וגם בחברון וגם בכל המקומות.
נרשם על-ידי: אין סטנדרטים אחידים ואני אומרת את זה לא מתוך שלילה.
נרשם על-ידי: אני לא רוצה גדר שלילה, אני רוצה פתוח באמת ושיתוף פעולה באמת, אבל צריך ליצור נורמות וסטנדרטים אחידים.
נרשם על-ידי: משטרת התנועה, האם זה שייך לוועדת הכלכלה?
נרשם על-ידי: היו"ר אברהם פורז: ככל שנוגע לתאונות דרכים, כן.
נרשם על-ידי: ככל שזה נוגע לשיפוט, לא.
נרשם על-ידי: ענת מאור: אני מדברת על הנושא הזה של קביעת נהלים אחידים של אכיפת חוקי תנועה, סטנדרט של רשיונות ולעשות לשם כך שזה באמת יהיה לפי החוקים המחמירים ביותר.
נרשם על-ידי: הדבר הנוסף שעליו דיבר חבר הכנסת שטרן, מקרה של חס וחלילה תאונה.
נרשם על-ידי: מה קורה עם האנשים הנפגעים - ישראלים ופלשתינאים - מבחינת ביטוח, מבחינת פינוי וכולי, ומה קורה עם הרכב ונזק לרכוש.
נרשם על-ידי: אני חושבת שלא שגו כשפתחו את המעבר הבטוח בלי לסגור את כל הדברים האלה, אבל הוועדה חייבת לדון בכך.
נרשם על-ידי: אין בטוח רק עם ביטחון, יש בטוח אם יהיה ביטחון ובטיחות ואת זה צריך להציג, כמו שראש-הממשלה אומר, תוך חודשיים, תוך שלושה ואני מדברת על כביש דו-מסלולי, הסבר של נוהלי נהיגה וביטוח במקרה של תאונה.
נרשם על-ידי: גדעון עזרא: אמנם אנחנו מדברים על המעבר הבטוח, אבל יש לנו שני מגזרים שנושא המעבר הבטוח חל גם עליהם, וזה כל הרכב הפלשתיני שנכנס לישראל וכל הישראלים ש'אוכלים אותה' ביהודה שומרון ופחות אולי בחבל עזה, אבל גם בחבל עזה, בגלל פגיעות של פלשתינאים.
נרשם על-ידי: יושב פה עמיחי פילבר שאישתו ואישה נוספת, אמהות לילדים, נהרגו באיזור רמאללה, הוא במזל יצא והוא יושב פה אתנו, כאשר האיש שגרם לתאונה היה בחקירה של משטרת ישראל, בשלב מסויים שכב בבית-חולים, שוחרר מהחקירה ומאז אבדו עקבותיו ולא מעניין את אף אחד מה עולה בגורלו של האיש הזה, ואני מדבר על הרשות הפלשתינית.
אחמד טיבי: גדעון עזרא: הוא לא שוחרר.
אחמד טיבי: הוא הובא לחקירה על-ידי שוטר פלשתינאי למשטרת ישראל.
אחמד טיבי: הוא נכנס לאיזור B, והוא עבר דירה מאיזור B על-מנת שמשטרת ישראל לא תוכל לשים את היד וצה"ל עשה מבצע חריג בנושא הזה כדי לנסות לתפוס אותו.
אחמד טיבי: גדעון עזרא: אני מוכרח לציין שצה"ל ומשטרת ישראל במקרה הזה עשו מאמצים גדולים לאתר את האיש, אבל הרשות עושה מאתנו צחוק.
אחמד טיבי: אני אומר שזה מקרה כזה, מחר מקרה כזה בתל-אביב או במעבר הבטוח ואין שום קשר לדברים.
אחמד טיבי: אנחנו שומעים עכשיו על חברת 'יולזרי' שם עושים בדיקות על כל כלי הרכב בדיעבד.
אחמד טיבי: אני מבקש שתצא מכאן החלטה שיקחו מאתיים כלי רכב פלשתינים שמסתובבים בשיטחנו ויבדקו את המצב שלהם.
אחמד טיבי: אני רוצה להגיד שיש הפרות גדולות מאוד בין הסכמי אוסלו לבין מה שקורה בשטח.
אחמד טיבי: למשל באוסלו סוכם שכיסוי ביטוחי יעבירו שלושים אחוז מביטוח החובה שנעשה בשטחים למדינת ישראל, אבל משטרת ישראל לא ראתה פרוטה אחת.
אחמד טיבי: משטרת התנועה נותנת חניה לתושבי השטחים, כאשר שוטר במרחב רמאללה נותן דוח תנועה לערבי מרמאללה, צריך לשלם את הכסף ברשות וזה כסף שמגיע לרשות, אבל כאשר העבירה מבוצעת בישראל, הכסף צריך להגיע למדינת ישראל אבל הם לא משלמים ולא עושים.
אחמד טיבי: יכולת הפיקוח שלנו להגיד למשטרה ברמאללה זה וזה חייב לנו כך וכך, לא קיימת.
אחמד טיבי: הם נהנים שם מחסינות גבוהה.
אחמד טיבי: אין לנו מושג איזה פיקוח עושים שם, איזה טסטים נעשים שם לנהגים, אין לנו מושג איך בוחנים שם מכוני הרישוי את הרכבים.
אחמד טיבי: נחום לנגנטל: זה לא מדוייק.
אחמד טיבי: יש לנו מושג.
אחמד טיבי: מקבלים כרטיס, גם של הרשיונות.
אחמד טיבי: גדעון עזרא: אתה מקבל משהו שאומר שלאלה ואלה יש רשיון נהיגה, אתה מקבל משהו שאומר שלאלו ואלו בוצע רישוי לרכב, אבל אין לך מושג מה רמת הוראת הנהיגה שם, כמה שוחד שילם אותו איש לשם קבלת אותו אישור ואיך בכלל נעשה שם הטסט.
אחמד טיבי: אם לאדם יש פסילה, אין לך מושג על כך.
אחמד טיבי: באוסלו סוכם על פיקוח תקופתי ואם לא, למנוע כניסה וזה כפי שכתוב בהסכמי אוסלו.
אחמד טיבי: פיקוח תקופתי לא נעשה.
אחמד טיבי: ישראל צריכה לדרוש בדיקה חוזרת של הסדרי הביטוח כפי שנקבע באוסלו ב'.
אחמד טיבי: כל נושא הביטוח, גם כאשר יש תאונה, גם כאשר יש ביטוח, חברות הביטוח לא מוכנות לשלם את הכספים ובסוף האיש נשאר בלי שום דבר.
אחמד טיבי: אנחנו רוצים לדעת מה מערכת האכיפה שהמשטרה הפלשתינית עושה בשטחים וזה עוד לפני שהאיש הזה נכנס אלינו.
אחמד טיבי: האם למישהו שם איכפת מאדם שנוסע במהירות או ששם הוא מתנהג יפה מפחד שיוציאו אותו להורג ומוצא את הדרך להשתולל ולנסוע מהר בישראל.